[...kang] kasêbut ing nginggil. Tumrap ingkang sami dêdalêm ing salêbêting kitha Surakarta badhe lajêng dipun idêri lis, dene tumrap para putra santana dalêm ingkang dêdalêm ing sajawining kitha Surakarta, mugi kaparênga paring katrangan dhatêng pangrèh Narpawandawa pintên badhe kathahipun arta urunanipun, wondene kadospundi kawontênan tuwin lampah-lampahipun pahargyan, badhe kawara-warakakên samasa sampun cêlak kalihan prêlunipun. Wasana sadèrèng sasampunipun pangrèh Narpawandawa amung matur nuwun.